My Wife's Lovers
"Minu naise armukesed" (inglise keeles „My Wife's Lovers“) on austria kunstniku Carl Kahleri (1855–1906) õlimaal lõuendil. Teos valmis ameerika miljardäri Kate Birdsall Johnsoni tellimusel ning sellel on kujutatud daamile kuulunud 350 kassist 42 elusuurusest suuremat kassi. Maali keskel on Johnsoni poolt Pariisi-reisil 3000 dollari eest omandatud kass Sultan. Maali pealkirja autor oli miljardäri abikaasa. 1891-–1893. aastal valminud teos müüdi 2015. aasta novembris Sotheby'si oksjonil 826 000 dollari eest USA California osariigi eraisikust ostjale.